लखनऊ। बाराबंकी से लखनऊ आयी दुष्कर्म पीडि़ता ने मुख्यमंत्री योगी आदित्यनाथ के आवास के सामने केरोसिन डालकर आत्मदाह कर लिया। बाराबंकी के थाना अंसदरा की रहने वाली पीडि़ता का आरेाप है कि उसके गांव के ही कुछ लोगों ने घटना दो साल पहले की है। लेकिन उसको न्याय नहीं मिला। वहीं पीडि़ता को इलाज के लिए सिविल अस्पताल में भर्ती कराया गया है। पीडि़ता का आरोप है कि पुलिस ने उसकी तहरीर लेकर सिर्फ छेड़छाड का मामला दर्ज किया है। वहीं देर शाम सिविल पहुंची असंदरा थाने की पुलिस ने महिला से पूछताछ की। जानकारी के मुताबिक घटना सोमवार दोपहर की है वह अकेले मुख्यमंत्री आवास पहुंची। पीडि़ता ने पहले से ही अपने ऊपर मिट्टी का तेल उड़ेल लिया था। आवास के करीब पहुंचते ही उसने आग लगा ली। जानकारी मिलने पर पहुंचे इंस्पेक्टर गौतमपल्ली विजय सेन सिंह ने महिला को सिविल अस्पताल में भर्ती कराया।